- 57 -

2.  คำอธิบายและการวิเคราะห์ของฝ่ายจัดการ ( Management Discussion and
    Analysis; MD & A )

  ภาพรวมในการประกอบธุรกิจ

  สภาพการแข่งขันสำหรับอุตสาหกรรมเฟอร์นิเจอร์ จัดว่ามีการแข่งขันในระดับสูงทั้ง

กลยุทธ์การส่งเสริมการขาย การโฆษณา คุณภาพและรูปแบบผลิตภัณฑ์ ราคา
ตลอดจนการให้บริการต่างๆ นอกจากนี้
ภาวะอุตสาหกรรมเฟอร์นิเจอร์ยังต้องเผชิญกับต้นทุนการผลิตที่สูงขึ้น
เนื่องจากวัตถุดิบที่ใช้ในการผลิตบางชนิดต้องนำเข้าจากต่างประเทศ
อันเป็นผลมาจากอัตราแลกเปลี่ยน

เฟอร์นิเจอร์บ้าน ยังได้รับผลกระทบจากสภาวะซบเซาของตลาดอสังหาริมทรัพย์
และสภาวะขาดความมั่นใจของผู้บริโภค ทำให้การแข่งขันในตลาดเฟอร์นิเจอร์บ้านสูงขึ้น
กลยุทธ์ด้านราคาถูกนำมาใช้อย่างรุนแรงขึ้น อย่างไรก็ตาม
เป็นที่คาดว่าธุรกิจอสังหาริมทรัพย์ประเภทที่อยู่อาศัยจะมีการกระเตื้องขึ้นอย่างช้าๆ ในปีหน้า
และแนวโน้มธุรกิจเฟอร์นิเจอร์บ้านน่าจะดีขึ้นด้วย

ส่วนตลาดเฟอร์นิเจอร์สำนักงานมีแนวโน้มขยายตัวต่อเนื่อง
เพราะธุรกิจของอุตสาหกรรมหลายประเภทอยู่ในภาวะปรับตัวและฟื้นตัวได้แล้ว
ประกอบกับมีการลงทุนใหม่ๆ เกิดขึ้น ทั้งจากผู้ลงทุนจากต่างประเทศ และ / หรือ
ร่วมกับผู้ลงทุนในประเทศ

สำหรับเฟอร์นิเจอร์ส่งออก ในปี 2543 บริษัทได้เปิดตลาดต่างประเทศเพิ่มมากขึ้น
ทำให้บริษัทสามารถบรรลุเป้าหมาย ทั้งสินค้าเฟอร์นิเจอร์โซฟา และเฟอร์นิเจอร์สำนักงาน
สำหรับแนวโน้มปี 2544

คาดว่าจะไม่ดีนัก เพราะการแข่งขันที่สูงขึ้น ประกอบกับตลาดที่สำคัญๆ เช่น ตลาดญี่ปุ่นยังไม่ดีขึ้น
อีกทั้งยังขึ้นอยู่กับสภาวะเศรษฐกิจโลกด้วย

1. ผลการดำเนินงาน

1.  ภาพรวมของผลการดำเนินงานที่ผ่านมา

ภาพรวมของผลการดำเนินงานของบริษัท
และบริษัทย่อยสามารถอธิบายและวิเคราะห์การเปลี่ยนแปลงได้ดังนี้

1.1.1 บริษัทเปลี่ยนแปลงดีขึ้นจากภาวะการเริ่มฟื้นตัวของเศรษฐกิจในปี 2543
โดยเฉพาะอย่างยิ่งการเปิดเสรีทางการค้าทำให้มีผู้ลงทุนรายใหม่จากต่างประเทศเพิ่มขึ้น
ทำให้มีความต้องการสั่งซื้อสินค้าเฟอร์นิเจอร์สำนักงานเพิ่มขึ้น

1.1.2 การเปลี่ยนแปลงจากการตลาดและการแข่งขัน ในช่วงปี 2543
บริษัทได้ใช้กลยุทธ์ของแนวความคิดสหัสวรรษใหม่ รวมกับการเฉลิมฉลองบริษัทครบรอบ 20ปี
โดยเปิดตัวภาพลักษณ์โลโก้ใหม่ของบริษัทเพื่อสร้างภาพพจน์ที่ดี
พร้อมทั้งจัดกิจการส่งเสริมการขายอย่างต่อเนื่องทั้งปี

สำหรับแผนงานขายที่สำคัญคือ นอกจากบริษัทจะเน้นกลุ่มลูกค้าเดิมของบริษัทแล้ว
บริษัทยังได้ขยายฐานลูกค้าโดยได้เปิดโชว์รูมสินค้า Outlet 3 แห่ง
เพื่อตอบสนองกลุ่มลูกค้าใหม่ที่ต้องการสินค้าที่มีคุณภาพในราคาประหยัด
เหมาะสมกับสภาวะเศรษฐกิจในปัจจุบัน

 1.1.3 การเปลี่ยนแปลงเกี่ยวกับงบกำไรขาดทุนตามงบกำไรขาดทุนรวม

  -รายได้ที่สูงขึ้นโดยส่วนใหญ่เกิดจากยอดขายสินค้าเฟอร์นิเจอร์ซึ่งเป็นธุรกิจ

- 58 -

หลักของบริษัทสูงขึ้น
และอีกส่วนหนึ่งเกิดจากการรับจ้างผลิตวัสดุหีบห่อให้กับลูกค้าตามสัญญาว่าจ้างผลิต สินค้า
(รายละเอียดตมข้อ 1.2.1 และข้อ 1.2.3)

  -รายได้อื่นเพิ่มสูงขึ้น ส่วนใหญ่เกิดจากรายได้ธุรกิจให้เช่าพื้นที่และบริการ

เนื่องจากมีลูกค้าเช่าพื้นที่อาคารเพื่อใช้เป็นสำนักงานเพิ่มมากขึ้น

  ต้นทุนและค่าใช้จ่ายในการขายและบริหาร เพิ่มสูงขึ้นในอัตราต่ำกว่าการ

เพิ่มสูงขึ้นของรายได้ ส่วนดอกเบี้ยจ่ายลดลง

  ผลการดำเนินงานหรือกำไรที่ปรากฏตามงบกำไรขาดทุนตามงบการเงินรวม

สำหรับปี 2543 เปลี่ยนแปลงดีขึ้นกว่าปีก่อน โดยสรุปดังนี้

  1. รายได้สูงขึ้นทำให้กำไรเพิ่มขึ้น 71.0 ล้านบาท

  2. ดอกเบี้ยรับและจ่ายสุทธิ ทำให้กำไรเพิ่มขึ้น 7.8 ล้านบาท

  3. ค่าใช้จ่ายในการขายและบริหารสูงขึ้นทำให้กำไรลดลง -19.5 ล้านบาท

  4. กำไรขาดทุนจากอัตราแลกเปลี่ยนเปรียบเทียบกับปีก่อนทำให้กำไร

  เพิ่มขึ้น 11.6 ล้านบาท

  5. บริษัทรับรู้ส่วนแบ่งผลกำไรจากการลงทุนในกิจการที่เกี่ยวข้องกันสูงขึ้น

3.  ทำให้กำไรเพิ่มขึ้น 4.1 ล้านบาท

  6. ภาษีเงินได้และหักส่วนผู้ถือหุ้นส่วนน้อย -1.8 ล้านบาท

1.1.4 การเปลี่ยนแปลงจากด้านการพัฒนาผลิตภัณฑ์

สำหรับเฟอร์นิเจอร์สำนักงาน ได้ปรับกลยุทธ์ในการพัฒนาผลิตภัณฑ์ใหม่ให้ออกเร็วขึ้น
ทั้งนี้เพื่อช่วงชิงความนำหน้าในการวางสินค้าใหม่ก่อนคู่แข่ง

ในส่วนของเฟอร์นิเจอร์บ้าน ก็ได้มีการพัฒนาผลิตภัณฑ์ใหม่เพื่อรับสหัสวรรษใหม่
ทั้งนี้การพัฒนาผลิตภัณฑ์ทั้งหมด จะเน้นรูปแบบที่ทันสมัยและประโยชน์ใช้สอย

1.1.5 การเปลี่ยนแปลงจากการมีพันธมิตรธุรกิจ ทั้งนี้จากการที่บริษัท Steelcase Inc.
ได้เป็นพันธมิตรธุรกิจกับบริษัท ทำให้ช่วยเพิ่มประสิทธิภาพในการดำเนินธุรกิจโดยรวมของบริษัท
ทั้งในด้านการขายและการผลิต โดยบริษัทสามารถผลิตสินค้าภายใต้ลิขสิทธ์ของ Steelcase
และมียอดขายเพิ่มขึ้นทั้งภายในประเทศ ตลอดจนการส่งออกไปต่างประเทศที่เป็นลูกค้าของ
Steelcase Inc.

1.1.6 ในช่วงปี 2543 บริษัทไม่ได้รับผลกระทบจากอัตราแลกเปลี่ยนมากเหมือนกับปีก่อนๆ
เนื่องจากบริษัทได้ชำระคืนเงินกู้ เจ้าหนี้เงินกู้ต่างประเทศหมดแล้ว ตั้งแต่ต้นปี 2543

2.  ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

ผลการดำเนินงานของแต่ละกลุ่มธุรกิจตามตารางโครงสร้างรายได้ของกลุ่มบริษัท
ตามหมายเหตุประกอบงบการเงินที่ 22 จำแนกได้เป็นกลุ่มธุรกิจเฟอร์นิเจอร์
ธุรกิจให้เช่าพื้นที่และบริการ และธุรกิจวัสดุหีบห่อ
โดยสามารถทำการวิเคราะห์รายการที่สำคัญได้ดังนี้

- 59 -

  1.2.1 ธุรกิจเฟอร์นิเจอร์

  - รายได้ ส่วนใหญ่เป็นรายได้จาการขายสินค้า รายได้ที่สูงขึ้นเกิดจากยอด

ขายสินค้าเฟอร์นิเจอร์สำนักงานสูงขึ้น ซึ่งเป็นการเปลี่ยนแปลงในเชิงปริมาณขาย
เนื่องจากบริษัทสามารถขยายฐานลูกค้าได้เพิ่มมากขึ้น เช่น ลูกค้าในสายของสถาบันการศึกษา
ราชการ เป็นต้น

-รายได้อื่น เพิ่มสูงขึ้นกว่าปีที่ผ่านมา
ส่วนหนึ่งเกิดจากกำไรจากการจำหน่ายสินทรัพย์ซึ่งมิใช่เกิดจากการดำเนินงานปกติ รายการใหญ่
ได้แก่ กำไรจากการจำหน่ายสิทธิในการเช่าพื้นที่โชว์รูมที่อาคารลิเบอร์ตี้สแควร์ ถนนสีลม 4.67
ล้านบาท กำไรนี้จึงไม่คาดว่าจะเกิดขึ้นอีกในปีหน้า

  - ต้นทุนและค่าใช้จ่ายในการขายและบริหาร มีสัดส่วนต่อยอดขาย

ไม่เปลี่ยนแปลงจากปี 2542 มากนัก ยกเว้นดอกเบี้ยจ่ายซึ่งลดลงอย่างชัดเจนและในปี 2544
ค่าใช้จ่ายดอกเบี้ยนี้ จะลดลงอีกเนื่องจากการทยอยชำระหนี้เงินกู้
และคาดว่าอัตราดอกเบี้ยในตลาดเงินจะลดลงอีก

- ผลการดำเนินงานหรือกำไรที่ปรากฏตามงบกำไรขาดทุน สำหรับปี 2543
เปลี่ยนแปลงดีขึ้นกว่าปีก่อน โดยสรุปดังนี้

1. ยอดขายสูงขึ้นทำให้กำไรเพิ่มขึ้น จำนวนเงิน 52.3 ล้านบาท

2. ค่าใช้จ่ายลดลงมีผลทำให้กำไรเพิ่มขึ้น จำนวนเงิน 6.2 ล้านบาท

3. ดอกเบี้ยรับลดลงทำให้กำไรลดลง จำนวนเงิน 23.3 ล้านบาท

4. กำไรจากอัตราแลกเปลี่ยนเปรียบเทียบกับปีก่อนเพิ่มขึ้น

เป็นจำนวนเงิน 10.6 ล้านบาท

5. บริษัทรับรู้ผลกำไรจากส่วนแบ่งผลกำไรขาดทุนของบริษัทในเครือ

เปลี่ยนแปลงสูงขึ้นกว่าปีก่อนเป็นจำนวนเงิน 26.5 ล้านบาท

  - อัตราผลตอบแทนต่อผู้ถือหุ้น

โดยที่บริษัทมีผลประกอบการตามงบดุล และบัญชีกำไรขาดทุน สิ้นสุด ณ วันที่ 31 ธันวาคม 2543
โดยมีกำไรสุทธิ 113.29 ล้านบาท กำไรสะสมยกมาต้นปี 321.13 ล้านบาท หักสำรองตามกฎหมาย
5.66 ล้านบาท จึงเป็นกำไรสะสมที่ยังไม่ได้จัดสรร 428.76 ล้านบาท

ดังนั้น ที่ประชุมคณะกรรมการบริษัทครั้งที่ 1 /2544 เมื่อวันที่ 27 กุมภาพันธ์ 2544
มีมติให้จ่ายเงินปันสำหรับผลประกอบการ ปี 2543 แก่ผู้ถือหุ้นของบริษัทในอัตราหุ้นละ 1.00 บาท
โดยให้เสนอต่อที่ประชุมสามัญผู้ถือหุ้น ครั้งที่ 1 / 2544 ในวันที่ 27 เมษายน 2544
เพื่ออนุมัติต่อไป

2.  ธุรกิจให้เช่าพื้นที่และบริการ

  - รายได้ ส่วนใหญ่เป็นรายได้จากการให้เช่าพื้นที่อาคารและการให้

บริการต่างๆ รายได้สูงขึ้นเนื่องจากมีลูกค้าเช่าพื้นที่อาคารเพิ่มมากขึ้น

- ต้นทุนและค่าใช้จ่ายในการขายและบริหารเปลี่ยนแปลงเพิ่มขึ้นเพียง
เล็กน้อยในส่วนของดอกเบี้ยจ่าย ลดลง 13.5 ล้านบาท และในปี 2544
ค่าใช้จ่ายดอกเบี้ยจ่ายนี้จะลดลงอีก เนื่องจากการทยอยชำระหนี้เงินกู้
และคาดว่าอัตราดอกเบี้ยในตลาดเงินจะลดลงอีก

- 60 -

- ผลการดำเนินงานหรือกำไรตามที่ปรากฏตามงบกำไรขาดทุนสำหรับปี 2543
เปลี่ยนแปลงดีขึ้นกว่าปีก่อน เป็นผลมาจากรายได้ที่สูงขึ้น
และการลดลงของค่าใช้จ่ายดอกเบี้ยจ่ายตามที่กล่าวข้างต้น

3.  ธุรกิจวัสดุหีบห่อ

  - รายได้ ส่วนใหญ่เป็นรายได้จากการรับจ้างผลิตวัสดุหีบห่อให้กับลูกค้า

ตามสัญญาว่าจ้างผลิตสินค้า รายได้เปลี่ยนแปลงสูงขึ้นเนื่องจากลูกค้าเดิมสั่งผลิตสินค้าเพิ่มมากขึ้น
และใน ปี 2543 บริษัทมีลูกค้ารายใหม่เพิ่มขึ้นด้วย

- ต้นทุนสินค้าขาย เพิ่มสูงขึ้น สาเหตุใหญ่เกิดจากราคาวัตถุดิบที่ใช้ในการผลิตสินค้าเพิ่มสูงขึ้น
ทำให้กำไรเบื้องต้นเปรียบเทียบเป็นสัดส่วนต่อรายได้ลดลง

- ค่าใช้จ่ายในการขายและบริหาร สูงขึ้นแต่ยังคงสัดส่วนต่อรายได้ใกล้เคียงกับปี 2542
โดยเปลี่ยนแปลงลดลงเล็กน้อย

- ผลการดำเนินงานหรือกำไรลดลง 1.7 ล้านบาท เป็นผลจากต้นทุนสินค้าสูงขึ้นตามที่อธิบายข้างต้น

4.  การดำเนินงานของบริษัท โมเดอร์นฟอร์มโอเอ จำกัด

  บริษัทมีสัดส่วนการถือหุ้น บริษัท โมเดอร์นฟอร์มโอเอ จำกัด ร้อยละ 47

ของทุนจดทะเบียน เป็นบริษัทร่วมที่มีผลประกอบการดีทั้งในปี 2542 และปี 2543
สอดคล้องกับการขยายตัวของตลาดธุรกิจคอมพิวเตอร์
ปัจจุบันบริษัทนี้เป็นตัวแทนจำหน่ายคอมพิวเตอร์ยี่ห้อ “COMPAQ”
และจำหน่ายอุปกรณ์คอมพิวเตอร์ต่างๆ

นอกจากนี้ บริษัทร่วมแห่งนี้ยังได้ลงทุนในบริษัท เอ็ม เอฟ อี ซี จำกัด เป็นอัตราร้อยละ 79
ของทุนจดทะเบียน เป็นบริษัทที่เป็นตัวแทนจำหน่ายคอมพิวเตอร์ยี่ห้อ “ซัน”
และคอมพิวเตอร์ระบบต่อพ่วงยี่ห้อ “ซิสโก้” และมีผลประกอบการดี
โดยส่วนแบ่งผลกำไรของบริษัทนี้ได้รวมอยู่ในงบการเงินของบริษัท โมเดอร์นฟอร์มโอเอ แล้ว

ผลการดำเนินงานที่ดีเกิดจากการที่บริษัทนี้
สามารถปรับตัวรับกับสถานะการณ์ที่เปลี่ยนแปลงอย่างรวดเร็วและมี การบริหารที่ดี เช่น
สินค้าคงคลังสามารถลดระดับจากเดิมที่เคยเก็บรักษาสินค้าได้เป็นจำนวนสูงถึง 100 ล้านบาท
ปัจจุบันลดลงเหลือต่ำกว่า 20 ล้านบาท ในปี 2543
ทำให้สามารถลดความเสี่ยงในเรื่องการล้าสมัยของสินค้า ประกอบกับบริษัทมีภาพพจน์ที่ดีมีชื่อเสียง
ทำให้ลูกค้ายอมรับและเลือกซื้อสินค้ากับบริษัท

สภาพการแข่งขันอื่นๆ เช่น ราคาสินค้า และบริการ
ยังคงเป็นปัจจัยสำคัญที่ลูกค้าพิจารณาในการเลือกซื้อ การแข่งขันตัดราคามีค่อนข้างมาก
อย่างไรก็ตาม ลูกค้าที่ถือเป็นกลุ่มเป้าหมาย เป็นกลุ่มลูกค้าบริษัท ( Corporate Account )
ซึ่งเน้นติดต่อซื้อสินค้ากับบริษัทที่มีชื่อเสียงและน่าเชื่อถือ จะยังคงเลือกซื้อสินค้ากับบริษัทมากกว่า
และเป็นที่คาดว่า ตลาดธุรกิจคอมพิวเตอร์ยังน่าจะเติบโตต่อเนื่อง
ประกอบกับระบบการบริหารที่ดีของบริษัท ดังนั้น
แนวโน้มการทำธุรกิจจำหน่ายคอมพิวเตอร์ในอนาคตของบริษัท จึงน่าจะดีต่อไป

- 61 -

ฐานะการเงินอื่นๆ

-ในด้านสภาพคล่อง บริษัทมีอัตราส่วนสินทรัพย์หมุนเวียนต่อหนี้สิน หมุนเวียน = 1.6 เท่า
ซึ่งถือเป็นอัตราที่สูง และบริษัทไม่มีหนี้สินระยะยาวแต่อย่างใด และมีรายจ่ายเงินทุนต่ำ
ส่วนโครงสร้างเงินทุน ก็จัดได้ว่ามีความเหมาะสม เพราะมีปริมาณหนี้ที่ลดลง และส่วนของผู้ถือหุ้น ณ
สิ้นปี 2543 สูงขึ้นจากปี 2542 34.7 ล้านบาท (ปี 2542 82.7 ล้านบาท ปี 2543 117.4
ล้านบาท)

2.  ฐานะการเงิน

การเปลี่ยนแปลงฐานะการเงินของบริษัท และ
บริษัทย่อยตามที่ปรากฏในงบการเงินสามารถอธิบายและวิเคราห์การเปลี่ยนแปลงได้ดังนี้

2.1 สินทรัพย์

  2.1.1 ส่วนประกอบของสินทรัพย์ที่เปลี่ยนแปลงที่สำคัญมี ดังนี้

  - เงินลงทุนระยะสั้น หรือ เงินผากธนาคารประเภทจ่ายคืนเมื่อสิ้นระยะ

เวลาลดลง 172.8 ล้านบาท เนื่องจากบริษัทนำเงินส่วนหนึ่งไปชำระคืนเงินกู้
เจ้าหนี้เงินกู้ต่างประเทศ ซึ่งนอกจากบริษัทจะลดภาระหนี้สินของบริษัทแล้ว
ยังเป็นการลดภาระดอกเบี้ยจ่ายของบริษัทอีกด้วย

- ลูกหนี้และตั๋วเงินรับการค้า เพิ่มสูงขึ้น 70 ล้านบาท
เนื่องจากรายได้หรือยอดขายเครดิตที่เพิ่มมากขึ้น

- สินค้าคงเหลือ เพิ่มขึ้น 60 ล้านบาท หรือ ประมาณ 14% เปรียบเทียบกับสิ้นงวดปี 2542
ในขณะที่รายได้เพิ่มสูงขึ้นกว่า 20 %
สินค้าที่เพิ่มมากขึ้นนี้ก็เพื่อมีไว้ผลิตและขายตามประมาณการขายในปี 2544
ที่คาดว่าจะเพิ่มมากขึ้นด้วย

- ที่ดิน อาคาร และ อุปกรณ์ ลดลงสาเหตุใหญ่เนื่องจากในระหว่างปี 2543
บริษัทมีการจำหน่ายสินทรัพย์ ที่เป็นสิทธิการเช่าพื้นที่อาคารที่ใช้เป็นโชว์รูมบางแห่ง รวมทั้งอุปกรณ์

และสินทรัพย์ประจำอื่น เป็นจำนวนเงินรวม 101 ล้านบาท ในขณะที่ยอดซื้อเพิ่มมีเพียง 77 ล้านบาท
ตามงบการเงินรวม

2.  คุณภาพของสินทรัพย์

  - สินทรัพย์ เพื่อให้มั่นใจว่าบริษัทจะไม่แสดงราคาตามบัญชีของ

สินทรัพย์ สูงกว่ามูลค่าที่คาดว่าจะได้รับคืนของสินทรัพย์นั้น
นอกจากบริษัทได้ทำการจำหน่ายสินทรัพย์บางส่วนที่ไม่คุ้มค่าการลงทุนแล้ว
บริษัทยังได้ปฏิบัติตามมาตรฐานการบัญชีฉบับที่ 36 ว่าด้วยการด้อยค่าของ สินทรัพย์
และปรากฏว่าสินทรัพย์ที่มีปรากฏตามงบดุล ณ สิ้นปี 2543 ไม่เกิดการด้อยค่าแต่อย่างใด

- สินค้าคงเหลือ บริษัทตีราคาตามราคาทุน ( วิธีเข้าก่อน – ออกก่อนและวิธีถัวเฉลี่ย )
หรือมูลค่าสุทธิที่คาดว่าจะได้รับแล้วแต่อย่างใดจะต่ำกว่า
สำหรับต้นทุนของงานระหว่างทำและสินค้าสำเร็จรูปได้รวมค่าวัตถุดิบ ค่าแรงทางตรง
และค่าโสหุ้ยการผลิต

- ลูกหนี้ ตามหมายเหตุประกอบงบการเงินที่ 5 ได้แยกยอดลูกหนี้ตามอายุหนี้ที่ค้างชำระ
ลูกหนี้ทั้งหมดนี้เกิดจากการขายสินค้า และบริการ และมีสภาพหนี้จริง
และสามารถเรียกชำระหนี้ได้ตามกฎหมาย

- 62 -

สำหรับการตั้งสำรองค่าเผื่อหนี้สงสัยจะสูญ
บริษัทตั้งขึ้นโดยพิจารณาจากประสบการณ์ในการเก็บหนี้และความสามารถในกาชำระหนี้ของลูกหนี้
ประกอบกับพิจารณาความเพียงพอของค่าเผื่อหนี้สงสัยจะสูญ
โดยถือตามการประเมินจากหนี้ที่ค้างเกินกำหนดชำระของลูกหนี้แต่ละราย

สำหรับลูกหนี้ที่ค้างชำระเกินกำหนดมากกว่า 12 เดือน ส่วนหนึ่งได้ทยอยชำระให้กับบริษัทในต้นปี
2544 และสำหรับลูกหนี้รายที่มีปัญหา บริษัทได้ตั้งสำรองเผื่อหนี้สงสัยจะสูญไว้รวมทั้งสิ้น 10.64
ล้านบาท

  2.2 สภาพคล่อง

1.  กระแสเงินสด

  - จากกิจกรรมดำเนินงาน เฉพาะของบริษัทจะต่ำกว่ากำไรจากการ

ดำเนินงานตามงบกำไรขาดทุน เนื่องจากส่วนแบ่งผลกำไรจากการลงทุนในกิจการที่เกี่ยวข้องกัน
จำนวนเงิน 80 ล้านบาท

- จากกิจกรรมลงทุน เงินสดสุทธิใช้ไป 103 ล้านบาท ( งบเฉพาะบริษัท )
ส่วนหนึ่งเป็นให้กู้ยืมแก่กิจการที่เกี่ยวข้องกันจำนวนเงิน 32.8 ล้านบาท
และเป็นรายจ่ายลงทุนรวมทั้งสิ้น 50.4 ล้านบาท

-   จากกิจกรรมจัดหาเงิน ในปี 2543 บริษัทได้ดำเนินการจัดหาวงเงินกู

ระยะยาว จำนวนเงิน 200 ล้านบาท เพื่อใช้เป็นเงินส่วนหนึ่งในการชำระคืนเงินกู้ประเภท
Syndicated off Shore Loan จำนวน 8.85 ล้านเหรียญสหรัฐ คิดเป็นเงินบาท จำนวนเงิน
335 ล้านบาท สำหรับเงินกู้ระยะยาว

ใหม่ได้มีการทยอยผ่อนชำระ ระหว่างปี ดังนั้นเมื่อรวมเงินกู้ใหม่หักด้วยการชำระคืนเงินกู้เดิม
บริษัทใช้เงินไปสุทธิ 170 ล้านบาท

2.2.2 อัตราส่วนสภาพคล่อง
บริษัทมีความเพียงพอในสภาพคล่องดังจะเห็นได้จากอัตราส่วนสภาพคล่องดังนี้

อัตราส่วนสินทรัพย์หมุนเวียนต่อหนี้สินหมุนเวียน = 2.13 : 1

อัตราส่วนสินทรัพย์สภาพคล่องต่อหนี้สินหมุนเวียน = 1.02 : 1

และปัจจุบันหนี้ระยะสั้นรวมถึงเงินกู้ยืมระยะยาวที่จะถึงกำหนดชำระในหนึ่งปีมีไม่มาก
และจะไม่มีผลกระทบต่อสภาพคล่องของบริษัท

อัตราส่วนสภาพคล่องกระแสเงินสด

อัตราส่วน = 0.1 เท่า ตามงบเฉพาะบริษัท และ 0.3 เท่า ตามงบการเงินรวม
สาเหตุใหญ่เกิจจากการเพิ่มขึ้นของลูกหนี้ เนื่องจากยอดขายเครดิตที่เพิ่มมากขึ้น
และการเพิ่มขึ้นของสินค้าคงเหลือ
ซึ่งส่วนใหญ่เป็นวัตถุดิบเพื่อเตรียมไว้ผลิตและขายตามประมาณการขายในปี 2544
ที่คาดว่าจะเพิ่มสูงขึ้น อย่างไรก็ตาม หนี้สินระยะสั้นมิได้เพิ่มสูงขึ้น
จนอาจจะกระทบผลการดำเนินงานของบริษัท และหากพิจารณาประกอบกับอัตราส่วนสภาพคล่อง
(สินทรัพย์หมุนเวียน / หนี้สินหมุนเวียน) และอัตราส่วนสภาพคล่องหมุนเร็ว
(เงินสดและเงินฝากธนาคาร + ลูกหนี้การค้และ ตั๋วเงินรับ) / หนี้สินหมุนเวียน
มีอัตราอยู่ในระดับสูง = 2.1 เท่า และ 1.0 เท่า ตามลำดับ โดยลูกหนี้ส่วนใหญ่คาดว่า
จะสามารถเก็บเงินได้ในต้นปี 2544 และบริษัทคาดว่า

- 63 -

จะได้รับเงินปันผลจากผลประกอบการในปี 2543 ของบริษัทในเครือบางแห่งในปี 2544 ด้วย

  2.3 รายจ่ายลงทุน

  ในปี 2543 บริษัทมีรายจ่ายลงทุนเพียง 50 ล้านบาท โดยสามารถแยกรายจ่ายตาม

วัตถุประสงค์ได้ดังนี้

- เพื่อเพิ่มประสิทธิภาพการขาย
โดยการตกแต่งโชว์รูมของบริษัทหลายแห่งรวมทั้งการซื้อสิทธิการเช่าสำหรับโชว์รูมใหม่ด้วย
เป็นจำนวนเงิน 21 ล้านบาท

  - เพื่อเพิ่มประสิทธิภาพการทำงานทั่วทั้งองค์กร โดยลงทุนซื้อ

Software ด้าน ERP ( Enterprise Resource Planning )
เพื่อใช้ในการบริหารทรัพยากรองค์กร ในกิจกรรมทางธุรกิจต่างๆ คือ การขาย การผลิต การบัญชี
การบริหารสินค้าคงคลัง และการจัดจำหน่าย ให้มีประสิทธิภาพการทำงานสูงขึ้น
โดยบริษัทได้ลงทุนในปีนี้ทั้ง Software และ Hardware
ที่เกี่ยวข้องกับระบบงานพัฒนานี้เป็นจำนวนเงิน 10.6 ล้านบาท

- ด้านการผลิต โดยบริษัทได้ลงทุนเป็นจำนวนเงินทั้งสิ้น 9.6 ล้านบาท ในการซื้อเครื่องจักร และ
อุปกรณ์รวมทั้งการปรับปรุงอาคารโรงงาน เพื่อใช้ในการผลิตสินค้าเฟอร์นิเจอร์

  - ด้านอื่นๆ เป็นจำนวนเงินรวมทั้งสิ้น 8.8 ล้านบาท สำหรับแผนการ

ใช้จ่ายลงทุนในปี 2544 บริษัทยังคงยึดนโยบายการใช้จ่ายเงินอย่างระมัดระวัง
และไม่มีโครงการลงทุนใหญ่ๆ ส่วนใหญ่จะเป็นการลงทุนต่อเนื่องเช่น ด้าน Enterprise
Resource Planning System และซื้อเครื่องจักรเท่าที่ จำเป็นต้องใช้ในกระบวนการผลิตเท่านั้น

  2.4 แหล่งที่มาของเงินทุน

  2.4.1 โครงสร้างเงินทุน

  มีความเหมาะสม เพราะมีปริมาณหนี้ที่ลดลง และส่วนของผู้ถือหุ้น

สูงขึ้นตามอัตราส่วนดังนี้

อัตราส่วนหนี้สินต่อส่วนของผู้ถือหุ้น 0.35 : 1 ( งบการเงินรวม )

โครงสร้างเงินทุนดีขึ้นมาก สามารถอธิบายได้จากส่วนของผู้ถือหุ้นและหนี้สินตามข้อ 2.4.2 และ
2.4.3

โครงสร้างเงินทุนของบริษัท หากเปรียบเทียบกับกิจการอื่นใน อุตสาหกรรมเดียวกัน จะแสดงได้ดังนี้

งบเฉพาะ

บริษัท กิจการ A กิจการ B

อัตราส่วนหนี้สินต่อส่วนของผู้ถือหุ้น 0.2 1.55 3.55

(กิจการ A และ กิจการ B เป็น บมจ.ในอุตสาหกรรมเดียวกัน)

จะเห็นได้ว่า โครงสร้างเงินทุนของบริษัทดีกว่ามาก และมีความเหมาะสมเพียงพอ
ที่จะรองรับการขยายตัวของธุรกิจในอนาคต

- 64 -

2.  ส่วนของผู้ถือหุ้น

  จากผลของการเพิ่มทุนจดทะเบียนอีกจำนวน 300 ล้านบาทในปลาย

ปี 2541 จากทุนจดทะเบียนเดิมจำนวน 600 ล้านบาท เป็น 900 ล้านบาท
โดยออกหุ้นสามัญใหม่จำนวน 30 ล้านหุ้น มูลค่าที่ตราไว้หุ้นละ 10 บาท
โดยจัดสรรหุ้นสามัญเพิ่มทุนนี้จำนวน 20 ล้านหุ้นให้แก่ Steelcase Inc.
ทำให้โครงสร้างเงินทุนใหม่มีความเหมาะสมกับธุรกิจของบริษัท และสามารถรองรับ และ
เสริมสร้างศักยภาพการเติบโตของบริษัทในอนาคต

3.  หนี้สิน

  ในระหว่างปี 2543 บริษัทได้กู้ยืมเงินสกุลบาทจาก ธนาคารพาณิชย์

ในประเทศแห่งหนึ่ง เป็นจำนวนเงิน 200 ล้านบาท ซึ่งมียอดคงเหลือ ณ วันที่ 31ธันวาคม 2543
จำนวน 180 ล้านบาท เงินที่ได้รับจากการกู้นี้รวมกับเงินที่ได้รับจากการเพิ่มทุนส่วนหนึ่ง
ได้นำไปชำระเงินกู้ยืมสกุลเงินตราต่างประเทศที่บริษัทได้รับจากกลุ่มสถาบันการเงินในต่างประเทศ
ซึ่งมียอดคงเหลือ ณ วันที่ 31 ธันวาคม 2542 จำนวน 8.85 ล้านเหรียญสหรัฐ
เงินกู้ยืมระยะยาวใหม่นี้ มีอัตราดอกเบี้ยคงที่จนถึงเดือนมีนาคม 2545 และอัตราดอกเบี้ยเงินกู้ขั้นต่ำ
( MLR ) บวกร้อยละ 0.5 % ต่อปี สำหรับระยะเวลาที่เหลือตามสัญญาและมี

กำหนดชำระคืนในปี 2543 ถึง ปี 2548 โดยการผ่อนชำระเงินต้นทุก 3 เดือน รวม 20 งวด
งวดละ 10 ล้านบาท และ ชำระดอกเบี้ยทุกเดือน
เงินกู้ยืมนี้ค้ำประกันโดยการจดจำนองทรัพย์สินของบริษัทย่อย

3.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

    1.  วัตถุดิบที่ทางบริษัทใช้ในการผลิตเฟอร์นิเจอร์นั้น เป็นไม้ประเภท PANEL

BOARD ได้แก่ ไม้ PARTICLE BOARD ไม้ M.D.F. และไม้อัด ปัจจุบันมีโรงงานผลิต PANEL
BOARD เปิดดำเนินการอยู่เป็นจำนวนมาก จึงทำให้บริษัทมีแหล่งวัตถุดิบในประเทศมาก
และไม่มีความเสี่ยงต่อความผันผวนในอันที่จะพึ่งพาการใช้วัสดุไม้ PARTICLE BOARD ในประเทศ
อีกทั้งมีผู้ผลิตมากราย ราคาวัสดุPARTICLE BOARD ทรงตัวอยู่ในระดับต่ำเอื้อประโยชน์ต่อบริษัทมาก
นอกจากนั้นวัตถุดิบ PANEL BOARD บริษัทใช้ในปริมาณค่อนข้างสูง
จึงทำให้อำนาจการต่อรองของบริษัทกับโรงงานผู้ผลิตมีมาก

ส่วนวัสดุอุปกรณ์ในการผลิตเฟอร์นิเจอร์เช่น วัสดุปิดผิว บานพับ มือจับ รางลิ้นชัก กุญแจ
และอุปกรณ์น็อคดาวน์อื่นๆ ส่วนใหญ่เป็นวัสดุอุปกรณ์นำเข้าจากต่างประเทศ
ซึ่งราคาของวัสดุอุปกรณ์เหล่านี้ก็มีโอกาสขึ้นลงได้ตามราคาขายจากผู้ผลิตต่างประเทศและอัตราแลกเปลี่ยนเงินตราต่างประเทศ
แต่เท่าที่ผ่านก็ยังไม่เป็นปัญหามากนัก เนื่องจากบริษัทเป็นผู้นำเข้าวัสดุอุปกรณ์เอง
และเป็นผู้แทนจำหน่ายวัสดุอุปกรณ์ ส่วนใหญ่จัดจำหน่ายให้กับผู้ผลิตเฟอร์นิเจอร์รายอื่นๆ ด้วย
ฉะนั้นการสั่งซื้อจากต่างประเทศมีปริมาณสูง ทำให้บริษัทได้ส่วนลดจากผู้ผลิตต่างประเทศ
อีกทั้งบริษัทยังทราบการปรับราคาล่วงหน้าหลายเดือนเพียงพอต่อการเตรียมการปรับต้นทุนและราคาขายของบริษัทเองได้

2.  สิ่งที่อยู่ภายใต้การควบคุมของบริษัทที่อาจมีผลกระทบกับผลการดำเนินงานและ

ฐานะการเงินอื่นๆ

- 65 -

  บริษัทสามารถควบคุมได้ และหากมีผลกระทบ คาดว่าผลกระทบที่เกิดขึ้นจะไม่รุนแรงต่อ

ผลการดำเนินงานหรือฐานะการเงินของบริษัท

  3.3 สิ่งที่อยู่นอกเหนือการควบคุมของบริษัท

1.  การเปิดเสรีทางการค้า มีผลกระทบทั้งในด้านเชิงบวกและเชิงลบ กล่าวคือ

การเปิดเสรีทำให้มีผู้สนใจลงทุนในประเทศมากขึ้น
ทำให้ความต้องการในการสั่งซื้อสินค้าเฟอร์นิเจอร์เพิ่มมากขึ้น
ในขณะเดียวกันมีคู่แข่งขันในอุตสาหกรรมเพิ่มมากขึ้น ทำให้บริษัทต้องพัฒนา
ศักยภาพในการแข่งขันให้ทัดเทียมคู่แข่งขันตลอดเวลา

3.3.2 การเปลี่ยนแปลงของอัตราแลกเปลี่ยน
ปัจจุบันเนื่องจากบริษัทได้ชำระหนี้เงินกู้ที่เป็นเงินตราต่างประเทศหมดแล้ว
ความเสี่ยงในการเปลี่ยนแปลงของอัตราแลกเปลี่ยนจึงมีเฉพาะรายการซื้อขายสินค้ากับต่างประเทศตามการค้าปกติเท่านั้น

3.3.3 ภาวะเศรษฐกิจของประเทศ หากฟื้นตัวเร็วหรือดีขึ้น ย่อมส่งผลกระทบในเชิงบวกกับบริษัท
เพราะกำลังซื้อของลูกค้าจะเพิ่มมากขึ้นและในทางตรงกันข้าม หากเศรษฐกิจซบเซาต่อเนื่อง
ก็ย่อมส่งผลกระทบในเชิงลบต่อบริษัทเช่นกัน

13. ข้อมูลอื่นที่เกี่ยวข้อง

  บริษัท ได้เปิดเผยข้อมูลตามรายการต่างๆ ครบถ้วนเพียงพอต่อการตัดสินใจของผู้ลงทุน

และไม่มีข้อมูลอื่น
ที่ยังไม่ได้เปิดเผยที่อาจมีผลกระทบต่อการตัดสินใจของผู้ลงทุนอย่างมีนัยสำคัญแต่อย่างใด